31989R3209
L 312/5
JURNALUL OFÍCIAL AL UNIUNII EUROPENE
REGULAMENTUL (CEE) NR. 3209/89 AL CONSILIULUI
din 23 octombrie 1989
de modificare a Regulamentului (CEE) nr. 234/79 privind procedura de adaptare a nomenclaturii Tarifului Vamal Comun utilizate pentru produsele agricole
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere Regulamentul (CEE) nr. 827/68 al Consiliului din 28 iunie 1968 privind organizarea comună a piețelor pentru anumite produse enumerate în Anexa II la tratat (1), modificat ultima dată prin Regulamentul (CEE) nr. 3911/87 (2), în special articolul 6,
având în vedere propunerea Comisiei (3),
având în vedere avizul Parlamentului European (4),
întrucât Nomenclatura Combinată a produselor, instituită prin Regulamentul (CEE) nr. 2658/87 (5), modificat ultima dată prin Regulamentul (CEE) nr. 2886/89 (6) corespunde atât cerințelor Tarifului Vamal Comun, cât și acelora ale statisticilor de comerț exterior;
întrucât dispozițiile articolului 9 din Regulamentul (CEE) nr. 2658/87 fac să devină superflue cele ale articolului 2 alineatul 1 din Regulamentul (CEE) nr. 234/79 (7);
întrucât articolul 12 din regulamentul (CEE) nr. 2658/87 prevede ca Nomenclatura Combinată să fie actualizată anual de către Comisie; întrucât este nevoie să se prevadă ca, în special ca urmare a acestor actualizări, adaptarea corespunzătoare a descrierilor și codurilor care figurează în regulamentele Consiliului să poată fi efectuată de către Comisie și să se adapteze în consecință articolul 2 alineatul 2 din Regulamentul (CEE) nr. 234/79,
ADOPTĂ PREZENTUL REGULAMENT:
Articolul 1
Articolul 2 din Regulamentul (CEE) nr. 234/79 se înlocuiește cu următorul text:
„Articolul 2
(1) Descrierea produselor și trimiterile la pozițiile și subpozițiile din Nomenclatura Combinată din regulamentele Consiliului pot fi adaptate conform procedurii prevăzute în articolul 38 din Regulamentul nr. 136/66/CEE și prevederilor articolelor corespunzătoare din celelalte regulamente privind organizarea comună a piețelor, dacă aceste adaptări sunt o consecință a modificărilor aduse Nomenclaturii Combinate.
(2) În sensul prezentului regulament, comitetul instituit prin articolul 37 din Regulamentul nr. 136/66/CEE se declară competent în ceea ce privește produsele care intră sub incidența Regulamentului (CEE) nr. 827/68”.
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 23 octombrie 1989.